ವರದಿ ಪರಿಣಾಮ: 200 ವಿದ್ಯುತ್ ದೀಪ ಅಳವಡಿಕೆ ಯರಗೋಳ: ಗ್ರಾಮದ ವಾರ್ಡ್ ನಂ.2 ಸೇರಿದಂತೆ ಇತರ ವಾರ್ಡ್ಗಳಲ್ಲಿ ಗ್ರಾಮ ಪಂಚಾಯಿತಿ ಅಧಿಕಾರಿಗಳು 200 ವಿದ್ಯುತ್ ದೀಪಗಳನ್ನು ಅಳವಡಿಸಿದ್ದಾರೆ. ವಾರ್ಡ್ ಸಮಸ್ಯೆ ಕುರಿತು ಉರಿಯದ ಬೀದಿ ದೀಪ, ನಿವಾಸಿಗಳಿಗೆ ಹಾವು ಚೇಳುಗಳ ಭಯ ಶೀರ್ಷಿಕೆಯಡಿ ಪ್ರಜಾವಾಣಿ ಆ.28ರಂದು ವರದಿ ಪ್ರಕಟಿಸಿತ್ತು. ವರದಿಗೆ ಎಚ್ಚೆತ್ತ ಗ್ರಾಮ ಪಂಚಾಯಿತಿ ಆಡಳಿತಾಧಿಕಾರಿ ಚಂದ್ರಶೇಖರ್ ಪವಾರ್ ಅವರು ಬೀದಿ ದೀಪ ಅಳವಡಿಸುವಂತೆ ಅಧಿಕಾರಿಗಳಿಗೆ ಸೂಚಿಸಿದ್ದರು. ಅವರ ಸೂಚನೆ ಮೇರೆಗೆ ಪಿಡಿಒ ರಾಮು ಪವಾರ್ 200 ಕಂಬಗಳಿಗೆ ವಿದ್ಯುತ್ ದೀಪ ಅಳವಡಿಸುವ ಮೂಲಕ ಗ್ರಾಮಸ್ಥರ ಸಮಸ್ಯೆಗ ಸ್ಪಂದಿಸಿದ್ದಾರೆ.